text: 16 taget for at køre på juleøl
  08 november 2010 kl. 12.56
  Fredag blev juleøllet frigivet - og Sydøstjyllands Politi anholdt i den anledning 16 spritbilister.
  Politikredsen havde planlagt en udvidet sprit-kontrol i hele politikredsen. Og den afslørede altså 16, som forsøgte at køre hjem på juleøllet. 
  Tallet har vist sig at være rimeligt konstant: I 2009 blev 14 anholdt i en lignende aktion, og året før var tallet 15. 
  De 16 juleøls-påvirkede bilister blev stoppet i i løbet af tre dage omkring juleøllets frigivelse. Syv blev stoppet i Vejle Kommune, fire i Horsens Kommune og to i Hedensted Kommune. I Billund, Kolding og Skanderborg kommuner blev taget en enkelt. Derimod blev ingen stoppet i Fredericia.
  